[{"text_idx": "#000001", "text": "Mae yna hwb i obeithion y Gweilch am le yng ngemau ail-gyfle yn y Pro14 a chystadleuaeth Cwpan Pencampwyr Ewrop wedi buddugoliaeth a phwynt bonws yn erbyn y Cheetahs in Bloemfontein."}, {"text_idx": "#000002", "text": "O fewn hanner awr roedd y Gweilch ar y blaen wedi ceisiau gan Dan Evans ac Olly Cracknell a'r sgo\u0302r yn 0-14 erbyn yr egwyl."}, {"text_idx": "#000003", "text": "Roedd yna gais gan Dries Swanepoel i'r ti\u0302m cartref ond gydag 20 munud yn weddill roedd ceisiau pellach gan Justin Tipuric a Cory Allen wedi ymestyn mantais y Gweilch i 7-28."}, {"text_idx": "#000004", "text": "Daeth ragor o bwyntiau yn sgil dau drosiad yr un gan Luke Price a Sam Davies, a chic gosb Davies."}, {"text_idx": "#000005", "text": "Daeth Dan Lydiate i'r cae o'r fainc yn yr ail hanner - ei ge\u0302m gyntaf mewn pum mis ar o\u0302l anafu ei ben-elin yn erbyn Awstralia ym mis Tachwedd."}, {"text_idx": "#000011", "text": "Arestio pedwar yn dilyn gwrthdrawiad yn Llandudno"}, {"text_idx": "#000021", "text": "Defnyddio celf i annog sgyrsiau am anabledd"}]